# 

# **Αριθμ. Απόφ. 2/2021**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΠΕΝΤΕΛΗΣ**

**ΚΟΙΝΟΤΗΤΑ ΝΕΑΣ ΠΕΝΤΕΛΗΣ**

**ΑΠΟΣΠΑΣΜΑ**

**Από το Πρακτικό της 2ης /2021 τακτικής συνεδρίασης του Συμβουλίου της Κοινότητας Νέας Πεντέλης του Δήμου Πεντέλης**

**ΘΕΜΑ:** Παραχώρηση χρήσης κοινόχρηστου χώρου για τοποθέτηση Α.Τ.Μ. της Τράπεζας EUROBANK-ERGASIAS

Στη Νέα Πεντέλη σήμερα Δευτέρα 15 Φεβρουαρίου 2021 και ώρα 17:00 συνήλθε σε συνεδρίαση το Συμβούλιο της Κοινότητας Νέας Πεντέλης του Δήμου Πεντέλης, ύστερα από την υπ΄αριθμ. 2313/7-02-2021 έγγραφη πρόσκληση του προέδρου της Κοινότητας προς τα μέλη, το οποίο έγινε δια περιφοράς και η ψήφιση του θέματος τηλεφωνικά, σύμφωνα με την Εγκύκλιο 40 με Α.Π. 20930/31.03.2020 του ΥΠ.ΕΣ. και τις διατάξεις του άρθρου 10 που αφορά την Π.Ν.Π. «περί ρυθμίσεως θεμάτων σύγκλισης και λήψης αποφάσεων των πάσης φύσεως συλλογικών οργάνων των Δήμων κ.λ.π.» (σχετικό έγγραφο 18318/13-03-2020 Υ.Π.Ε.Σ.) καθώς και με την υπ΄αρ. πρωτ.60249/22-9-2020 Εγκύκλιο του ΥΠΕΣ «Συνεδριάσεις δημοτικού συμβουλίου και λοιπών συλλογικών οργάνων στο διάστημα εφαρμογής των μέτρων για τον περιορισμό της διασποράς του κορωνοιού»,σύμφωνα με τις διατάξεις του άρθρου 88 του Ν.3852/2010 «Νέα Αρχιτεκτονική της Αυτοδιοίκησης Διοίκησης – Πρόγραμμα Καλλικράτης» όπως αντικαταστάθηκε από το άρθρο 89 του Ν.4555/2018 ([ΥΠ.ΕΣ. εγκ.88/59846/21.08.2019](https://dimosnet.gr/blog/laws/288226/))

Διαπιστώθηκε νόμιμη απαρτία, δεδομένου ότι σε σύνολο επτά (7) μελών βρέθηκαν παρόντα και τα επτά (7) μέλη, ήτοι:

**ΠΑΡΟΝΤΕΣ ΑΠΟΝΤΕΣ**

ΜΙΧΕΛΑΚΑΚΗΣ ΕΜΜΑΝΟΥΗΛ

ΜΠΟΥΛΟΥΚΟΣ ΙΩΑΝΝΗΣ

ΟΙΚΟΝΟΜΙΔΗΣ ΝΙΚΟΛΑΟΣ

ΓΚΙΖΙΑΚΗ-ΜΠΑΡΔΗ ΕΡΝΕΣΤΙΝΗ

ΜΠΟΥΚΙΟΥ ΜΑΡΙΑ-ΜΑΡΙΝΑ

ΦΛΙΝΤΡΑΣ ΣΩΤΗΡΙΟΣ

ΒΗΛΑΡΑ ΑΝΑΣΤΑΣΙΑ

Τα πρακτικά τηρήθηκαν από την υπάλληλο του Δήμου κα Σιρμποπούλου Ευθυμία.

Ο Πρόεδρος της Κοινότητας Νέας Πεντέλης, εισηγούμενος **το 1ο θέμα ημερησίας διάταξης**, παρουσίασε την από 1-02-2021 εισήγηση του Δήμου που υπογράφεται από τον προϊστάμενο της Διεύθυνσης Πολεοδομίας κ Φώτη Σκλήρη, τον Δ/ντή Πολεοδομίας κ. Ξανθάκο Ιωάννη και την Αντιδήμαρχο Χωροταξίας, Πολεοδομίας και Περιβάλλοντος κα Μπούσουλα – Χάνου Αρχοντία και έχει ως εξής :

**ΘΕΜΑ:** Παραχώρηση Χρήσης Κοινόχρηστου Χώρου για Τοποθέτηση Α.Τ.Μ της Τράπεζας EUROBANK-ERGASIAS

Σχετ.: Την από 14.1.2021 επιστολή της Τράπεζας EUROBANK ERGASIAS Α.Ε

ΕΝΗΜΕΡΩΣΗ

Η παρούσα εισήγηση, που υποβάλλεται κατόπιν του σχετικού, έχει σκοπό την οριοθέτηση και έγκριση του υπό παραχώρηση κοινοχρήστου χώρου **επί της πλατείας Ηρώων Πολυτεχνείου έναντι του ακινήτου με διεύθυνση Ηρώων Πολυτεχνείου 24 στη Δημοτική Κοινότητα Νέας Πεντέλης.**

Για το λόγο αυτό συντάχθηκε η υπ΄αριθμ. ΔΠΕ 1 /2021 Μελέτη**.**

Με την παραχώρηση αυτή επιτυγχάνεται η:

α. Εξυπηρέτηση της εμπορικής αγοράς και της οικονομικής ζωής της πόλης καθώς το υποκατάστημα της τράπεζας EUROBANK στην περιοχή έκλεισε, με αποτέλεσμα την μη εξυπηρέτηση των κατοίκων της Νέας Πεντέλης και των επισκεπτών αυτής.

β. Η εγκατάσταση κατάλληλου αστικού εξοπλισμού για τη βελτίωση της αισθητικής εικόνας, της λειτουργικότητας, της ασφάλειας και την ποιότητας των κοινοχρήστων χώρων.

γ. Αναβάθμιση της ποιότητας ζωής των κατοίκων και των επισκεπτών της πόλης.

δ. Οργάνωση των χώρων ευθύνης του Δήμου.

ΝΟΜΟΘΕΣΙΑ

Η παρούσα εισήγηση βασίζεται στις διατάξεις

α. Του Ν. 3463/2006 «Κύρωση του Κώδικα Δήμων & Κοινοτήτων» (ΦΕΚ 114/Α΄/8-6-2006)

β. Του Ν.2696/1999 ( ΦΕΚ 57/Α/1999)

γ. Του Ν.3852/2010 ( ΦΕΚ 87 /Α/2010)

δ. Της απόφασης 52907/28.12.2009 ( ΦΕΚ 2621/Β/2009 ) του ΥΠΕΚΑ

ε. Του Ν.1080/80

στ. Της απόφασης ΣΤΕ 2875/88.

ζ Τον Ν. 4442/2016 (ΦΕΚ 230/Α/2016).

Από το άρθρο 2 Ν. 1577/1985, όπως τροποποιήθηκε και ισχύει από τον Ν. 4067/2012, συνάγεται ότι:

*«****Κοινόχρηστοι χώροι είναι οι κάθε είδους δρόμοι, πλατείες, άλση και γενικά οι προοριζόμενοι για κοινή χρήση ελεύθεροι χώροι, που καθορίζονται από το εγκεκριμένο ρυμοτομικό σχέδιο*** *του οικισμού ή έχουν τεθεί σε κοινή χρήση με οποιοδήποτε άλλο νόμιμο τρόπο».*

### **Επιπλέον από τα (άρθρα 23 παρ. 1, 3, 4, 53 παρ. 1 και 83 παρ. 1 ν.δ. 17.7/16.8.1923, παρ. 1 ν.δ. 8/13.8.1926, άρθρο 1 ν. 3976/1929, άρθρο 1 παρ. 1 ν.δ. 194/1969, άρθρο 19 ν. 1577/1985) συνάγεται ότι:**

«***Απαγορεύεται απολύτως******η ανέγερση*** *με οποιονδήποτε τρόπο οικοδομών, περιτοιχισμάτων, φρακτών* ***και γενικά η εκτέλεση οποιωνδήποτε εργασιών δόμησης και οποιαδήποτε προσωρινή ή μόνιμη εγκατάσταση*** *στα οικόπεδα που καταλαμβάνονται από* ***κοινόχρηστους χώρους*** *του εγκεκριμένου σχεδίου και γενικά πάνω ή κάτω από το έδαφος των χώρων αυτών».*

*«Στους κοινόχρηστους χώρους του οικισμού επιτρέπονται κατασκευές α) για τη διαμόρφωση του εδάφους, όπως κλίμακες, τοίχοι, διάδρομοι, κεκλιμένα επίπεδα, β) για τον εξοπλισμό τους, όπως στέγαστρα, αποχωρητήρια, περίπτερα,* ***κιόσκια****, τέντες, εγκαταστάσεις παιδότοπων και άθλησης, πάγκοι, γ) για τον εξωραϊσμό τους, όπως συντριβάνια, κρήνες, φανοί, δενδροφυτείες, ανθοδόχες, εγκαταστάσεις στήριξης φυτών και γενικά κατασκευές για την εξυπηρέτηση του προορισμού των χώρων αυτών. Στους κοινόχρηστους χώρους επιτρέπεται επίσης η εγκατάσταση μνημείων και η τοποθέτηση έργων τέχνης ύστερα από γνώμη της ΕΠΑΕ.* ***Όλες οι παραπάνω κατασκευές και εγκαταστάσεις πραγματοποιούνται*** *από τον οικείο δήμο ή κοινότητα ή,* ***μετά από άδεια του δημοτικού*** *ή κοινοτικού* ***συμβουλίου****, από άλλους δημόσιους ή ιδιωτικούς φορείς ή νομικά πρόσωπα ή ιδιώτες. Με απόφαση του Υπουργού Περιβάλλοντος, Χωροταξίας και Δημοσίων Έργων καθορίζονται οι κατηγορίες των πιο πάνω κατασκευών ή εγκαταστάσεων για τις οποίες δεν απαιτείται οικοδομική άδεια».*

*«****Στους κοινόχρηστους χώρους*** *στην επιφάνειά τους, υπόγεια ή και υπέργεια μπορεί να* ***επιτρέπονται κατεξαίρεση****: α)* ***εγκαταστάσεις που εξυπηρετούν κοινές ανάγκες****, όπως αγωγοί ηλεκτρικού ρεύματος, σιδηρόδρομοι, γραμματοκιβώτια, υπόνομοι, είσοδοι υπόγειων σιδηροδρόμων* ***κτλ,*** *των οποίων η τοποθέτηση είναι αναπόφευκτη για λόγους τεχνικούς ή λόγω του σκοπού αυτών, Με π. δ/γμα ρυθμίζονται ο τρόπος και οι όροι, σύμφωνα με τους οποίους επιτρέπονται σε κάθε περίπτωση οι παραπάνω γενικά εγκαταστάσεις και* ***είναι δυνατό*** *για ορισμένες περιπτώσεις* ***να επιβάλλονται στους εκτελούντες τα έργα*** *για ίδιο όφελος,* ***χρηματικές εισφορές υπέρ του*** *Δημοσίου ή των* ***δήμων*** *και κοινοτήτων. Οι επιτρεπόμενες γενικά από την παρούσα παράγραφο εγκαταστάσεις δεν πρέπει πάντως να επιφέρουν οποιοδήποτε κώλυμα στην κίνηση, τον ελεύθερο φωτισμό και αερισμό των κοινόχρηστων χώρων και των γύρω οικοδομών, ούτε να αντίκεινται στην κοινή αισθητική».*

Η υπ’ αριθμ. 52907/28-12-2009 (ΦΕΚ 2621/31-12-2009) του Υπουργού Περιβάλλοντος Ενέργειας και Κλιματικής Αλλαγής, αναφέρει στο άρθρο 6 περί αστικού εξοπλισμού «***τα αυτόματα μηχανήματα ανάληψης χρημάτων περιλαμβάνονται στον εξοπλισμό κοινόχρηστων χώρων***».

ΑΡΜΟΔΙΟΤΗΤΕΣ

Για την εφαρμογή του παρόντος ανατίθενται οι παρακάτω αρμοδιότητες:

α. Η Διεύθυνση Πολεοδομίας Περιβάλλοντος συντάσσει σχετική μελέτη.

β . Τα συμβούλια των δημοτικών κοινοτήτων λαμβάνουν αποφάσεις και τις αποστέλλουν στην επιτροπή ποιότητας Ζωής

γ. Η Επιτροπή Ποιότητας Ζωής εγκρίνει και παραπέμπει στο Δημοτικό Συμβούλιο την παρούσα εισήγηση με τις τυχόν αναδιατυπώσεις και συμπληρώσεις της .

δ. Το Δημοτικό συμβούλιο λαμβάνει σχετική απόφαση.

ε. Η Αποκεντρωμένη Διοίκηση Αττικής ελέγχει την νομιμότητα της απόφασης .

ΣΧΟΛΙΑ

Είναι απαραίτητο να προβούμε στην οριοθέτηση του χώρου που δύναται να καταληφθεί για τοποθέτηση Αυτόματης Ταμειολογιστικής Μηχανής ΑΤΜ μετά από αίτηση της ενδιαφερόμενης Τράπεζας.

Η πρόταση μας όπως αυτή παρουσιάζεται, στηρίζεται στην ισχύουσα νομοθεσία και στις παρακάτω αρχές:

* Ανεμπόδιστη κίνηση και πρόσβαση όλων των πολιτών στους ελεύθερους χώρους και η δυνατότητα χρησιμοποίησής τους.
* Δυνατότητα πρόσβασης οχημάτων Δ.Χ. (ασθενοφόρα, απορριμματοφόρα, πυροσβεστικά οχήματα κλπ) αλλά και φορτοεκφόρτωσης εμπορευμάτων στα εμπορικά καταστήματα.
* Ανεμπόδιστη πρόσβαση στις εισόδους των κτιρίων .
* Σε κάθε κοινόχρηστο χώρο ή πεζόδρομο είναι απαραίτητο το ελεύθερο πλάτος των 3,50 μέτρων για την κυκλοφορία των οχημάτων πρώτης βοήθειας και κυρίως για τη στάθμευση και ανάπτυξη ενός πυροσβεστικού οχήματος ( αποφ. 52907/31.12.2009 ΥΠΕΚΑ)

ΠΡΟΤΕΙΝΟΜΕΝΗ ΘΕΣΗ

Σε συνέχεια του από 14.1.2021 σχετικού αιτήματος και μετά από αυτοψία των αρμόδιων υπηρεσιών, προτείνεται η τοποθέτηση ενός (1) μηχανήματος ανάληψης χρημάτων της EUROBANK - ERGASIAS Τράπεζας επί διαμορφωμένου με φύτευση χώρου της πλατείας Ηρώων Πολυτεχνείου, σε κοινόχρηστο χώρο, έναντι του ακινήτου με διεύθυνση Ηρώων Πολυτεχνείου 24 στην ΔΚ Νέας Πεντέλης σε κοινόχρηστο χώρο, το οποίο θα καταλαμβάνει επιφάνεια ενός μηχανήματος ΑΤΜ.

Ο συγκεκριμένος χώρος είναι σε κεντρικό σημείο για την εξυπηρέτηση των πολιτών, δεν εμποδίζει την διέλευση των πεζών, ενώ πλησίον υπάρχει δυνατότητα προσωρινής στάσης οχημάτων χωρίς να παρεμποδίζεται η κυκλοφορία των οχημάτων στις οδούς.

ΕΙΣΗΓΗΣΗ

Εισηγούμαστε την οριοθέτηση και έγκριση του υπό παραχώρηση κοινοχρήστου χώρου, στην Τράπεζα EUROBANK-ERGASIAS, εμβαδού ανάλογου με το χώρο που καταλαμβάνει ένα μηχάνημα Αυτόματης Ταμειολογιστικής Μηχανής ΑΤΜ, όπως φαίνεται στο σχέδιο και την φωτογραφία που συνοδεύει την με αριθμ. ΔΠΕ 1 / 2021 συνημμένη μελέτη. Σύμφωνα με την υπ΄αριθμ. 44/2020 απόφαση Δημοτικού Συμβουλίου προτείνεται το τίμημα των 5000 ευρώ/ έτος.

**Το Συμβούλιο της Κοινότητας Νέας Πεντέλης** αφού άκουσε την εισήγηση του Προέδρου και κατόπιν αυτοψίας των μελών τουκαι αφού έλαβε υπόψη του τις διατάξεις των άρθρων 81, 82, 83 και 84 του Ν. 3852/2010 (ΦΕΚ Α’ 87) και την υπ’ αριθμ. ΔΠΕ 1/2021 Τεχνική Έκθεση της Διεύθυνσης Περιβάλλοντος – Πολεοδομίας καθώς και την τοποθέτηση της κας Γκιζιάκη για την μέριμνα της προσβασιμότητας στο μηχάνημα των ατόμων με αναπηρία και την ύπαρξη χώρου στάθμευσης

**ΑΠΟΦΑΣΙΖΕΙ ΟΜΟΦΩΝΑ**

Εκφράζει τη σύμφωνη γνώμη του και εισηγείται στην Επιτροπή Ποιότητας Ζωής την οριοθέτηση και έγκριση του υπό παραχώρηση κοινοχρήστου χώρου, στην Τράπεζα EUROBANK-ERGASIAS, εμβαδού ανάλογου με το χώρο που καταλαμβάνει ένα μηχάνημα Αυτόματης Ταμειολογιστικής Μηχανής ΑΤΜ, σύμφωνα με την εισήγηση και την αριθμ. 1/2021 Τεχνική Έκθεση της Διεύθυνσης Περιβάλλοντος – Πολεοδομίας και σύμφωνα με την υπ΄ αριθμ. 44/2020 απόφαση Δημοτικού Συμβουλίου προτείνεται το τίμημα των 5000 ευρώ/ έτος.

Η απόφαση αυτή πήρε αύξοντα αριθμό **2/2021**

Αφού αναγνώστηκε το πρακτικό αυτό υπογράφεται ως ακολούθως

**Ο ΠΡΟΕΔΡΟΣ ΤΑ ΜΕΛΗ**

ΕΜΜΑΝΟΥΗΛ ΜΙΧΕΛΑΚΑΚΗΣ 1.ΜΠΟΥΛΟΥΚΟΣ ΙΩΑΝΝΗΣ

2.ΟΙΚΟΝΟΜΙΔΗΣ ΝΙΚΟΛΑΟΣ

3.ΓΚΙΖΙΑΚΗ ΜΠΑΡΔΗ ΕΡΝΕΣΤΙΝΗ

4.ΜΠΟΥΚΙΟΥ ΜΑΡΙΑ ΜΑΡΙΝΑ

5.ΦΛΙΝΤΡΑΣ ΣΩΤΗΡΙΟΣ

6.ΒΗΛΑΡΑ ΑΝΑΣΤΑΣΙΑ